
Martfű Város Polgármesterétől

T Á J É K O Z T A T Ó

a 2011. évi pénzügyi terv I. félévi teljesítéséről
Tisztelt Képviselő-testület!

Az államháztartásról szóló 1992. évi XXXVIII. sz. törvény 79. §. (1) bekezdésében foglaltak szerint az önkormányzat gazdálkodásának első félévi helyzetéről a Képviselő-testületet tájékoztatni kell.

A tájékoztató összeállításának alapját az  önállóan működő  intézményeink és a Polgármesteri Hivatal első félévi elemi beszámolói, valamint az ezekből készített önkormányzati összesítő képezi.

A tájékoztató fő feladata az előirányzatok időarányos teljesítésének bemutatása.

E szempontokat figyelembe véve készítettük el a mellékelt táblázatokat és a rövid szöveges értékelésünket.

A  6/2011.(II.11.)sz. Kt. rendelettel jóváhagyott 2011. évi költségvetésünk bevételi és kiadási fő összege 1.803.916 e Ft-ban kerültek meghatározásra a Tiszazugi Ivóvízminőség-Javító Önkormányzati Társulással együtt. 
Az első félév során egyéb állami feladatok és a pénzmaradvány kerültek lebontásra és az éves előirányzatunkat összességében 2.091.481 e Ft-ra módosították. 

A Martfű Város Önkormányzat Polgármesteri Hivatal és intézményeik féléves kiadási-bevételi előirányzata 1.866.061 e Ft.
Tiszazugi Ivóvízminőség-Javító Önkormányzati Társulás féléves kiadási-bevételi előirányzata

225.420 e Ft.
Költségvetésünk első félévi teljesítése pedig
1.295.075 e Ft bevétellel és







   901.101 e Ft kiadással zárult.
Tiszazugi Ivóvízminőség-Javító Önkormányzati Társulás
első félévi teljesítése





23 e Ft bevétellel és








18 e Ft Kiadással zárult.

Bevételek alakulása

A bevételi előirányzatok teljesítését jogcímenkénti részletezésben az 1. számú mellékleten mutatjuk be.

Az intézményi működési bevételek összességében közel az éves előirányzat időarányos szintjén  teljesültek. A teljesítés mértéke 49 %. A többletbevétel a kamatbevételekből, és a működési célú pénzeszköz átvételéből adódott. A tervezetthez viszonyítva a Település Ellátó Szervezet víz-csatornadíj bevétele, valamint bérleti díjak, bevételeinek időarányos teljesítésénél van elmaradás.
Az intézményi saját bevételek szervezetenkénti részletezését az 1/a. számú táblázat szemlélteti.

Helyi adókból származó bevételeink első félévi teljesítése, 299.856 e Ft volt. Ez az első félévi előirányzat arányában 68.6 %-os teljesítésnek felel meg, az év második felében az iparűzési adóbevétel csökken. Az adóbevallások feldolgozása után viszont látható, hogy az adóbevételeknél nagyfokú hátralék van jelenleg. 
Átengedett központi adók  személyi jövedelemadó 8 %–os átengedett része, a személyi jövedelemadó elvonás adóerő-képesség miatt közel az előirányzatnak megfelelő  a nettó finanszírozás keretén belül számolják el.
Gépjárműadó bevételeink a tervezett szint alatt alakultak 45 %, mely a gépjármű park változásának tudható be. A nagyobb szállító cégek eladták vagy kivonták forgalomból a gépjárműveiket illetve itt is mutatkozik az adóhátralék. 
Bírságok, pótlékok és egyéb sajátos bevételek: Környezetvédelmi bírságból történő részesedésünk – melyet a helyi gazdálkodó szervek fizettek be, tovább csökkent az előző évekhez képest, mely részben annak köszönhető, hogy ezen szervezetek maximálisan eleget tesznek a környezetvédelmi előírásoknak. A tervezés folyamán ezen bevételi forrással már csak igen kis mértékben számoltunk. A környezetvédelmi alap felhasználását az 4. sz. melléklet tartalmazza.

A normatív állami hozzájárulás  a normatív módon elosztott, kötött felhasználású támogatások és a egyéb központi támogatás (bér kompenzáció) összegei havi részletekben, közel az időarányos szinttel egyezően kerültek elszámolásra. 
A központosított állami támogatás, prémiumévek program támogatása (2010. évi IV. és a 2011. évi I. negyedév), valamint a Könyvtári érdekeltség nővelő támogatás.
A 1/b. számú melléklet Intézményenként és szakfeladatonkénti bontásba mutatja be az Önkormányzat bevételeit a Kiegyenlítő, függő, átfutó bevételek nélkül.

Felhalmozási és tőke jellegű bevételeink az első félévben időarányosnak tekinthetők 47.9%

Az önkormányzati bérlakások értékesítéséből, valamint a törlesztő részletekből az első félévben a tervezett bevételből 932 e Ft érkezett be, ami 46,6 %-kos  teljesítés. 

Felhalmozási célú pénzeszköz átvételek között elsősorban Damjanich János Szakképző Iskola és Gimnázium szakképzési hozzájárulása szerepel 48,6 %.

Támogatás értékű bevételek a tervezett jogcímek szerinti bontásban 1. sz. melléklet szerint teljesültek.
A működési célú támogatás értékű bevételeket teljes részletezéssel mutatja az 1. sz. melléklet 
IV.1. pontja.

A felhalmozási célú támogatás értékű bevételeket teljes részletezéssel mutatja az 1. sz. melléklet 
IV.2. pontja.

Megtérülésként számoltuk el az önkormányzatunk részére az előző évi normatív támogatások elszámolása során kimutatott többlettámogatási járandóságokat, és a nyújtott kölcsönök, támogatások visszatérítését (első lakáshoz jutók támogatása, munkáltatói támogatás)
VI. Pénzforgalom nélküli bevételek:  432.352 e Ft pénzmaradvány szerepel, egy része eredeti költségvetésben tervezve , előző évi megtakarítás. 
Kiegyenlítő, függő és átfutó bevételek  Ezen a soron nem az önkormányzatot megillető  saját  bevételei szerepelnek. 
Hitel: A költségvetésben nem szerepel hitel összeg. Ezen a napon (2011.06.30.), a folyószámla egyenlegünk, lekötött betéteinkkel együtt 364.991 e Ft. az Önkormányzatnál illetve a Tiszazugi Ivóvízminőség-Javító Önk. Társulásnál 5 e Ft. volt.
Az éves költségvetés első féléves bevételeinek időarányos teljesítése összesen: 69.4% 

Kiadások alakulása

Éves kiadási előirányzatunk első félévi teljesítése  kevesebb mint a 2011 évi bevételek, és nem haladja meg az időarányos szintnek megfelelő 50 %-ot. A teljesített összes kiadás 48.3 %.
Intézményeink működése a tájékoztatási időszak alatt biztosított volt. 

A 2010. évben jellemzően likviditási problémák nem voltak. Az Önkormányzat az idei évben munkabérhitelt nem vett igénybe.
Martfű Város Önkormányzati kiadása 2011. I. félévben összesen 901.100 e Ft. a működési kiadások 46,1 %-ban, a felhalmozási kiadások 64,5 %-ban teljesültek  .

A feladatokhoz szükséges pénzügyi fedezet a szükségleteknek megfelelően rendelkezésre állt.

A személyi juttatások, munkáltatót terhelő járulékok kifizetései a tervezet szint felett alakultak. Az eltérés oka elsősorban, hogy a közfoglalkoztatás meghaladta a tervezett szintet.
Időarányos szint feletti mértékű volt a felhasználás a dologi jellegű feladatok, a pénzeszköz átadások vonatkozásában és a civil szervezetek, egyesületek támogatásainál. A dologi jellegű kiadásainkat a pályázatok előfinanszírozása növeli. Az előző évi a gázenergia fogyasztást ebben az évben  számlázták.
A társadalom-szociálpolitikai juttatások alakulása (segélyezés) 2011. év I. félévében az időarányos teljesítés alatt volt 33,6% 

Martfű Város Önkormányzata 2011.06.30. nem rendelkezik hitellel. 

A 2. sz. melléklet az önkormányzat 2011. I. félévi költségvetési kiadásainak alakulását összesíti, az intézményenkénti részletezést a 2/a. számú táblázat mutatja be. A 2/b. számú melléklet Intézményenként és szakfeladatonkénti bontásba mutatja be az Önkormányzat kiadásait.

Felhalmozási feladataink megvalósulásának alakulását részletesen, feladatmélységűen a 
2.d számú melléklet mutatja be.

A 3. számú táblázat a Polgármesteri Hivatal 2011. évi I. féléves kiadásait tartalmazza. 

A 3/a számú táblázat  Tiszazugi Ivóvízminőség-Javító Önkormányzati Társulás 2011. évi I. féléves kiadásait tartalmazza

A környezet védelmi alap felhasználását a  4. számú melléklet mutatja be.

Az 5. számú melléklet az önkormányzat hitelállományának alakulását mutatja.

A 6. számú melléklet a több éves elkötelezettséggel járó kiadási tételek évenkénti bontásban szerepel. A táblázat üres, az Önkormányzatnak nincs ilyen kötelezettsége.

A 7. számú melléklet a 2011. I. félévi költségvetésének pénzügyi mérlegét tartalmazza.

Az 8. sz. melléklet tartalmazza Martfű Város Önkormányzatának Összevont Mérlegét részletesen.

Az 8/a. sz. melléklet tartalmazza a  Tiszazugi  Ivóvízminőség-Javító Önkormányzati Társulás Mérlegét részletesen.

Az első félév során – elemezve pénzügyi helyzetünk várható alakulását –a költségvetésben tervezett szinten a működési kiadásokat finanszíroztuk, felhalmozási kiadásoknál csak a szerződéssel lekötött, kötelezettségvállalással terhelt feladataink kivitelezését indítattuk, azok pénzügyi rendezését vállaltuk fel.

Tisztelt Képviselő-testület!

A 2011. évi pénzügyi tervünk első félévi teljesítéséről az eddig leírtakban kívántam tájékoztatást adni.

Kérem a Képviselő-testületet előterjesztésem megtárgyalására és elfogadására.

Martfű, 2011. szeptember 15.









  Dr. Kiss Edit
                                                                                                polgármester

Készítette: 
Kontra Lajos 

